ફોર્બ્સની દુનિયાની 250 પ્રતિષ્ઠિત કંપનીઓની યાદીમાં ઇન્ફોસિસ ત્રીજા ક્રમે | નવગુજરાત સમય
24-09-2019 06:07 PM
1 / 1 ફોર્બ્સની દુનિયાની 250 પ્રતિષ્ઠિત કંપનીઓમાં ઇન્ફોસિસ ત્રીજા ક્રમે
ફોર્બ્સની પ્રતિષ્ઠિત કંપનીઓની યાદીમાં અમેરિકાની વીઝા કંપની ટોચ પર
જાણીતી મેગેઝીન ફોર્બ્સે વિશ્વની 250 સૌથી પ્રતિષ્ઠિત કંપનીઓની યાદી જાહેર કરી છે. ફોર્બ્સની આ યાદીમાં દેશની આઇટી કંપની ઇન્ફોસિસ ત્રીજા નંબરે છે. અમેરિકાની ગ્લોબલ પેમેન્ટ ટેક્નોલોજી વીઝા કંપની આ યાદીમાં ટોચ પર છે અને ઇટાલીની કાર કંપની ફેરારી બીજા સ્થાને છે.
ફોર્બ્સની યાદીમાં અમેરિકાની સૌથી વધારે 59 કંપનીઓ સામેલ છે. ત્યારબાદ જાપાન, ચીન અને ભારતની કંપનીઓ છે. આ ત્રણેય દેશની કુલ 82 કંપનીઓએ આ યાદીમાં જગ્યા બનાવી છે. કુલ 250 કંપનીઓએ લગભગ 50 ટકા કંપનીઓ એશિયાની છે. ઇન્ફોસિસ સહિત ભારતની કુલ 18 કંપની આ યાદીમાં સામેલ છે. ટીસીએસ 22માં ક્રમાંકે છે.
વિશ્વાસ, સામાજીક વ્યવહાર, ઉત્પાદન-સેવાઓની ક્ષમતા અને એમ્પ્લોયરની સુવિધાઓ પર કંપનીઓને રેન્કિંગ આપવામાં આવી છે. સર્વેમાં 50 દેશોને 15,000 લોકોને સામેલ કરવામાં આવ્યા છે. ફોર્બ્સે સ્ટેટિસ્ટાની સાથે મળીને વિશ્વની 2000 સૌથી મોટી પબ્લિક કંપનીઓમાંથી 250ની પસંદગી કરવામાં આવી છે.